《迎飨送神歌》
宋代·赵希鹄

陶峰耸兮髻而蓝，萦二水兮秋月环。
云栋起兮郁松关，侯兮归来乐且閒。
肆维牲兮酾为醴，达馨香兮荐嘉旨。
侯不我吐兮心则喜，岁岁春秋兮受多祉。
云旗骛兮蹌蹌，玉虬驾兮飙之扬。
侯虽往兮终返故乡，欲雨则雨兮暘则暘。

作者简介：宗室，家于袁州。理宗时人。著《洞天清录》，所论皆鉴别古器之事，援引考證，类皆确凿，为鉴赏家之指南。